Edvard Drabløs
Store norske leksikon,Kunst og estetikk,Film, TV og teater,Norske skuespillere
Edvard Drabløs var en norsk skuespiller som var en av Det Norske Teatrets hovedkrefter fra 1912, med bare noen korte avbrytelser. Han arbeidet også ved denne scenen som instruktør, og i 1915–1916 og 1950–1951 som teatersjef.
Hans kloke humor og usvikelig ekte følelse gjorde ham til en ypperlig tolker av Holberg-roller (Jeppe, Herman von Bremen, Rosiflengius, Corfitz). Med skarp virkelighetssans og glitrende Sunnmørs-lune skapte han et rikt typegalleri.Drabløs' kunst spente også over fine Tsjekhovskikkelser: regimentslegen i Tre systrer og den gamle tjener i Kirsebærhagen. Han hadde også en rekke biroller i film, fra sorenskriveren i Rasmus Breisteins Fante-Anne (1920) til læreren i Arne Skouens Ni liv (1957).Hans siste oppgave var Kristen i Bleikeplassen av Tarjei Vesaas på Det Norske Teatret og i Fjernsynsteatret. Les mer i Store norske leksikon Edvard Drabløs i Norsk biografisk leksikon